RECIRCULA: campanya de reutilització de mobles i electrodomèstics
28 de maig de 2019

Demà, dimecres 29, de 10 a 13h es presenta, al mercat ambulant,  la campanya RECIRCULA. Es  tracta de fomentar que els mobles o electrodomèstics, els estris que ja no volem però que no estan per a tirar, puguen ser reutilitzats per altres persones.

És una campanya del Consorci València Interior (CVI) i forma part del projecte europeu URBANREC.

Es calcula que vora el 30% dels estris, com mobles o electrodomèstics, que arrepleguen els servicis municipals i que arriben als ecoparcs estan en condicions de ser reutilitzats. Esta campanya pretén que un llit, o una trona,  un sofà, una llavadora... que ja no són útils als propietaris no acaben al fem.  Els ciutadans que col·laboren duent-ne a l’ecoparc acumulen punts en la targeta “Mi cuenta ambiental” i, a més, una empresa d’integració de persones en risc d’exclusió s’encarrega de classificar i posar a punt els objectes. Són beneficis mediambientals i socials.

En la imatge teniu més informació.